****

**7η ΜΠΙΕΝΑΛΕ ΣΥΓΧΡΟΝΗΣ ΤΕΧΝΗΣ ΘΕΣΣΑΛΟΝΙΚΗΣ**

**12 Οκτωβρίου – 16 Φεβρουαρίου 2020**

**ΣΤΑΣΗ / TAKING A STANCE**

**Εκπαιδευτικά Προγράμματα για Σχολικές Ομάδες της Πρωτοβάθμιας Εκπαίδευσης στο MOMus-Μουσείο Σύγχρονης Τέχνης Συλλογές Μακεδονικού Μουσείου Σύγχρονης Τέχνης και Κρατικού Μουσείου Σύγχρονης Τέχνης**

**Τίτλος: Κάνε μια Στάση/ Χόρεψε μια Στάση**

Τι σημαίνει ΣΤΑΣΗ για τον καθένα μας ξεχωριστά αλλά και στο πλαίσιο μιας ομάδας; Πώς εγγράφεται και εκφράζεται στο σώμα μας; Μπορούμε να προσεγγίσουμε ένα έργο σύγχρονης τέχνης, πέρα από τους «παραδοσιακούς» τρόπους διάδρασης όπως ο λόγος, με εργαλείο τη γλώσσα του σώματος ως εναλλακτικό μέσο επαφής και σταδιακής δόμησης της γνώσης από τον ίδιο το μαθητή;

Στο πλαίσιο του εκπαιδευτικού προγράμματος προτείνεται η στάση μπροστά σε επιλεγμένα έργα τέχνης της κεντρικής έκθεσης της 7ης Biennale.Τα κοινά χαρακτηριστικά των έργων είναι η δυνατότητα που προσφέρουν στον επισκέπτη να τα επεξεργαστεί σωματικά και η δυνατότητα αναζητήσεων σε σχέση με την πρόσληψη του χώρου ή την κίνηση/ακινησία. Παράλληλα με τη χρήση του λόγου, που παραμένει βασικό εργαλείο στην αισθητική πρόσληψη και στην εννοιολογική προσέγγιση των έργων επιχειρούμε μια βιωματική προσέγγιση μέσα από τη σωματική έκφραση.

Η πρώτη στάση που λειτουργεί ως αφετηρία και προετοιμασία για τις επόμενες είναι στο **παιχνίδι/εγκατάσταση με τίτλο** ***possi(ball)ities.*** Οι μαθητές συμμετέχουν σε ένα ιδιότυπο παιχνίδι ανάμεσα σε ένα καθημερινό αντικείμενο (μπαλάκια του πινγκ-πονγκ) και την κίνηση μέσω της δύναμης του αέρα, που δημιουργείται με τεχνητό τρόπο (αισθητήρες που ενεργοποιούν ανεμιστήρες) ή με φυσικό τρόπο, από την ενέργεια των κινούμενων σωμάτων. Καθώς οι συμμετέχοντες προσπαθούν να αποφύγουν τα μπαλάκια, γίνονται πότε ο πομπός και πότε ο δέκτης στο παιχνίδι και εμπλέκονται με την δράση των σωμάτων.

Ακολουθεί συζήτηση όπου οι μαθητές αναστοχάζονται το νόημα των κινήσεων στην καθημερινότητά τους. Στη συνέχεια μέσα από κινητικά παιχνίδια και βιωματικές ασκήσεις, σε συνεργασία με τον χορογράφο Α. Τσιάμογλου, εξοικειώνονται με την πρακτική του σύγχρονου χορού και της χορογραφίας και προσπαθούν να κινηθούν και να χορέψουν εκτός εγκατάστασής εκφράζοντας συνειδητά πλέον τις δικές τους «στάσεις».

Έχοντας ενεργοποιήσει τη σωματικότητά τους συνεχίζουν το ταξίδι τους στον εκθεσιακό χώρο και δημιουργούν σωματικούς διαλόγους με τα έργα στις επιλεγμένες στάσεις.

Διευρύνουν την αναζήτησή τους κάνοντας μια στάση στην εγκατάσταση του H.Farοcki που προβάλλονται ταυτόχρονα, σε δώδεκα οθόνες, από την εποχή του βωβού κινηματογράφου ως τις μέρες μας, σκηνές από την κίνηση εξόδου εργατών από το εργοστάσιο και δημιουργούν συνδέσεις με κοινωνικά καθημερινά ζητήματα. Με αφορμή το έντονο στοιχείο της επανάληψης στην κίνηση του πλήθους μιμούνται την κίνηση του και επιχειρούν στο πλαίσιο παιχνιδιού συγκεκριμένους τρόπους μετακίνησης από το ένα σημείο σε άλλο στο χώρο.

Μπροστά σε έργα μεγάλης κλίμακας που προτείνουν πολλαπλούς τρόπους και θέασης και πρόσληψης του χώρου και περιλαμβάνουν τον θεατή που περνά από μπροστά τους όπως η site specific εγκαταστάσεις της Διοχάντη ή των I.Patzug και V.Hertweck με τίτλο *Πέτασμα Επιθεώρησης* που αγγίζει τα όρια της κινητικής γλυπτικής, οι μαθητές επιλέγουν τους τρόπους που θα κινηθούν, θα σταθούν στο χώρο και επιχειρούν να αυτοσχεδιάσουν.

Στέκονται στο ηλεκτρικό γλυπτό με τίτλο *Ανιχνευτής Αγγέλων*, έργο των J.Gautel & Καραϊνδρος, που φωτίζεται μόνο όταν επικρατεί απόλυτή ησυχία στο περιβάλλον, διερευνούν τη σωματική κατάσταση της ακινησίας και της παύσης.

Το πρόγραμμα ολοκληρώνεται όταν τα παιδιά χαράξουν «προσωπικές» διαδρομές έχοντας απελευθερώσει την αίσθηση του σώματος τους, ανάλογα με την ηλικία, το γνωστικό και σωματικό τους υπόβαθρο.

Πληροφορίες για τα έργα που παρουσιάζονται στο MOMus-Μουσείο Σύγχρονης Τέχνης στον σύνδεσμο:

<https://biennale7.thessalonikibiennale.gr/useful_information/educational_programs>

<https://www.momus.gr/educational_programs>

Λίστα συντελεστών

Σχεδιασμός: Βίλλυ Πολυζούλη Μουσειολόγος, Μουσειοπαιδαγωγός, MOMus ΜΣΤ), Αλέξης Τσιάμογλου, χορογράφος, performer, Χριστίνα Παπαϊωακείμ, αρχαιολόγος, μουσειολόγος

Σύλληψη Εγκατάστασης possi(ball)ities : Αλέξης Τσιάμογλου

Κατασκευή & επιμέλεια σκηνικού: Στέλλα Γκρεκιώτη

Καλλιτεχνικοί συνεργάτες στην έρευνα των scores: Βίκυ Ίτσιου

Ειδικοί σύμβουλοι: Φωτεινή Καριωτάκη (Εικαστικός), Ηρακλής Γκουντάρας, (Ιστορικός Τέχνης, Επιμελητής), Βίλλυ Πολυζούλη, (Μουσειολόγος, Μουσειοπαιδαγωγός MOMus)

Κόστος συμμετοχής: 2 ευρώ ανά μαθητή

Διάρκεια Προγράμματος: 75 λεπτά,

Τρίτη έως Παρασκευή 10:00-11:20 &11:30-12:45

Επικοινωνία // Κρατήσεις ομάδων:

Βίλλυ Πολυζούλη, Μουσειολόγος-Mουσειοπαιδαγωγός, ΜΟΜus, Μουσείο Σύγχρονης Τέχνης/ Συλλογές Μακεδονικού Μουσείου Σύγχρονης Τέχνης και Κρατικού Μουσείου Σύγχρονης Τέχνης

**Τ:** 2310240002, fax 2310281567

**E-mail:** [vassiliki.polizouli@momus.gr](mailto:vassiliki.polizouli@momus.gr), [mmca.education@gmail.com](mailto:mmca.education@gmail.com)

Η συμμετοχή μιας σχολικής ομάδας σε όλα τα εκπαιδευτικά προγράμματα πραγματοποιείται κατόπιν τηλεφωνικής

**MOMus-Μουσείο Σύγχρονης Τέχνης**/ Συλλογές Μακεδονικού Μουσείου Σύγχρονης Τέχνης και Κρατικού Μουσείου Σύγχρονης Τέχνης

Εγνατίας 154 (εντός ΔΕΘ-Helexpo), 54636, Θεσσαλονίκη// Egnatia 154 (In the premises of TIFF-Helexpo) 54636 Thessaloniki

**Μέρες & ώρες λειτουργίας:** Τρί-Κυρ 10:00-18:00, Πέ 10:00-22:00, Δε κλειστά

**Πρόσβαση-Λεοφωρεία**

Από ανατολικά: 5,6,7,10,31 / Ηλεκτρικός: σταθμοί Θησείο & Μοναστηράκι

Από δυτικά και από κέντρο: 2,8 (στάση Α.Χ.Ε.Π.Α) καθώς και 12,39 (στάση Μουσεία)

τ. 2310240002, fax 2310281567

<https://www.momus.gr>

Εκπαιδευτικά Προγράμματα:

[**https://www.facebook.com/search/top/?q=mmca%20educational%20prorams**](https://www.facebook.com/search/top/?q=mmca%20educational%20prorams)

Δημόσια Ομάδα στο FB για τα Μουσειοπαιδαγωγικά Προγράμματα:[**http://www.facebook.com/MmcaEducationalPrograms**](http://www.facebook.com/MmcaEducationalPrograms)

facebook page: <https://www.facebook.com/MOMusContemporary/>

